
[bookmark: _Hlk164698565]Ieinteresētajiem piegādātājiem
Par atklātu konkursu “Būvniecības ieceres dokumentācijas izstrāde un autoruzraudzība: “Ēdnīcas korpusa jaunbūve un esošo skolas telpu pārbūve, remonts Liepu ielā 2A, Lapmežciemā”” (iepirkuma identifikācijas Nr. TNP 2026/6)
     
	Atklāta konkursa “Būvniecības ieceres dokumentācijas izstrāde un autoruzraudzība: “Ēdnīcas korpusa jaunbūve un esošo skolas telpu pārbūve, remonts Liepu ielā 2A, Lapmežciemā”” (iepirkuma identifikācijas Nr. TNP 2026/6) (turpmāk – Konkurss) organizēšanai pilnvarotā iepirkuma komisija (turpmāk – Komisija) informē, ka ir saņēmusi ieinteresēto piegādātāju jautājumus par Konkursa dokumentāciju un sniedz atbildes uz uzdotajiem jautājumiem:

1. jautājums
Vēršam Pasūtītāja uzmanību, ka nolikuma 3.2.2.5. un 3.2.2.8. punktos noteiktās prasības pēc būtības paredz viena profila speciālistu iesaisti, jo Latvijas Republikā atbilstoši spēkā esošajai būvspeciālistu sertificēšanas kārtībai netiek atsevišķi izdalīts:
· sertificēts speciālists (projektētājs) siltumapgādes, ventilācijas un gaisa kondicionēšanas sistēmu projektēšanā; 
· sertificēts speciālists (projektētājs) ārējo siltumapgādes sistēmu projektēšanā. 
Līdz ar to lūdzam precizēt nolikuma prasības un skaidrot, vai Pretendentam tiešām ir jānodrošina 2 (divi) siltumapgādes, ventilācijas un gaisa kondicionēšanas sistēmu projektēšanas speciālisti.
Atbilde
Komisija skaidro, ka Saskaņā ar Latvijas Republikā spēkā esošo būvspeciālistu sertificēšanas kārtību, speciālistiem tiek piešķirts sertifikāts darbības sfērā "Siltumapgādes, ventilācijas un gaisa kondicionēšanas sistēmu projektēšana", kas ietver gan ēku iekšējo inženiertīklu, gan ārējo siltumapgādes sistēmu projektēšanu.
Pretendentam nav nepieciešams piesaistīt 2 (divus) atsevišķus speciālistus nolikuma 3.2.2.5. un 3.2.2.8. punktu prasību izpildei. Abos punktos noteiktās prasības var pildīt viena persona, ja tai ir atbilstoša kvalifikācija un spēkā esošs būvprakses sertifikāts minētajā darbības sfērā. Pretendents piedāvājumā var norādīt vienu speciālistu, kurš apliecina kompetenci gan iekšējo, gan ārējo siltumapgādes sistēmu projektēšanā.
2. jautājums
Lai veicinātu  konkurenci un paplašinātu iespējamo Pretendentu loku, vienlaikus saglabājot prasību par atbilstošu un kvalitatīvu pieredzi līdzvērtīgu objektu projektēšanā, Pretendents lūdz pasūtītāju izvērtēt iespēju pagarināt pieredzes apliecināšanas termiņu no iepriekšējiem 3 (trīs) gadiem uz 5 (pieciem) gadiem nolikuma 3.2.1. punktā, 3.2.2.1. punktā, kā arī 9. pielikuma kritērijā K2.
Atbilde
Komisija norāda, ka Izvērtējot iepirkuma priekšmetu, tirgus situāciju un noteiktās kvalifikācijas prasības kopumā, pasūtītājs nekonstatē apstākļus, kas pamatotu nepieciešamību pagarināt pieredzes apliecināšanas termiņu līdz 5 (pieciem) gadiem. Pasūtītāja ieskatā nolikumā noteiktais 3 (trīs) gadu periods ir samērīgs ar iepirkuma priekšmetu un pietiekams konkurences nodrošināšanai.

